Pravidlá participatívneho rozpočtu na našej škole

Zapojením do projektu *„Parti rozpočty na školách“* vám – študentom, ponúkame prostredníctvom školského participatívneho rozpočtu príležitosť zmeniť našu školu k lepšiemu. Máte nápad na zlepšenie školských priestorov, atmosféry na škole? Chýba vám tu niečo? Povedzte nám o tom! Zapojte sa do diskusie o využití **500 eur**, rozhodnite o tom, ktoré projekty budú podporené a zrealizujte svoje predstavy o lepšej škole!

# Prečo parti rozpočet na našej škole?

Do parti rozpočtu na našej škole sme sa zapojili, pretože chceme vytvoriť kvalitnú platformu pre vzájomný dialóg školy so žiakmi; bezprostredne sa oboznámiť s názormi žiakov; vynaložiť finančné prostriedky v súlade s potrebami a želaním žiakov na skrášlenie našej školy a zlepšenie života v nej a zoznámiť žiakov s demokratickým procesom prostredníctvom osobného zážitku.

# Kto a ako sa môže so svojím nápadom do parti rozpočtu zapojiť?

So svojím nápadom sa môže do parti rozpočtu zapojiť každý žiak našej školy buď ako jednotlivec alebo v skupine (napr. trieda).

**Zber nápadov** bude prebiehať vo všetkých triedach okrem končiacich ročníkov. Svoje nápady budú predkladatelia odovzdávať jednotlivým zástupcom ŠP alebo priamo predsedníčke ŠP **od 22.5.2023 do 31.5.2023.**

V rámci každej zapojenej triedy vyberú sami študenti tie najlepšie nápady, ktoré postúpia do celoškolského kola, to sa uskutoční **1. – 2. 6. 2023***.* Na celoškolskom **workshope** sa z najlepších nápadov tried vyberú najlepšie nápady celej školy. Najlepšie nápady rozpracujú ich autori do podoby projektov a ich realizovateľnosť bude posúdená vedením školy.

***Výsledok schvaľovania sa dozviete do 5. 6. 2023.***

# Aký projekt môžem navrhnúť?

Projekty ***musia byť zamerané napr. na ekológiu, skrášlenie spoločných priestorov, oddychové zóny, spoločenské vyžitie, zlepšenie vyučovacieho procesu a musia prispievať k zlepšeniu klímy na škole.***

Z finančných prostriedkov parti rozpočtu **nebude možné** financovať projekty, ktoré si vyžadujú pravidelné a dlhodobé investície, investície zamerané len na malý okruh žiakov - triedu (napr. náklady na obed počas školského výletu, náklady na dopravu a pod.), projekty, ktoré nie sú v súlade so školským poriadkom.

Navrhnutý projekt môže siahať až do výšky 250 €, prípadne 500 € (v prípade 1 víťazného projektu).

# A čo ďalej?

Projekty, ktoré vedenie školy schváli ako realizovateľné, môžu začať svoju propagačnú kampaň. **Kampaň** sa bude realizovať prostredníctvom webovej stránky školy, školskej fb stránky, školského rozhlasu, násteniek a propagačných materiálov umiestnených na prvom poschodí v hlavnej budove školy (v čase veľkých prestávok budú predkladatelia návrhov k dispozícii na diskusiu so žiakmi školy) a trvá **od 12.6.2023 do 16.6.2023.**

# Rozhodnú študenti!

**Hlasovanie** bude prebiehať elektronicky cez platformu Edupage, v dňoch **19.6. – 22.6. 2023**. Hlasovania sa môžu zúčastniť všetci žiaci a učitelia školy. Vyhlásenie výsledkov sa uskutoční **23.6.2023** prostredníctvom školského rozhlasu a školských médií.

Po vyhlásení výsledkov **23.6.2023** začnú študenti v spolupráci so žiackou školskou radou a vedením školy s realizáciou víťazných projektov. Realizácia by mala trvať september - október 2023.